b"\n_START_ARTICLE_\nSusan McClary\n_START_SECTION_\nBiografia\n_START_PARAGRAPH_\nMcClary neix a St. Louis, Missouri, l'any 1946. Rep la graduaci\xc3\xb3 en piano a l'edat de 22 anys, en 1968 en la Southern Illinois University. Posteriorment inicia estudis de postgrau a Harvard en 1971, aconseguint el doctorat l'any 1976. En la seva tesi defensava la transici\xc3\xb3 de l'organitzaci\xc3\xb3 de modal a tonal en la m\xc3\xbasica de Monteverdi. A l'any seg\xc3\xbcent va comen\xc3\xa7ar a donar classes a la University of Minnesota, on estaria fins a l'any 1991. Va ser en aquest periode quan va guanyar un premi universitary a la doc\xc3\xa8ncia en 1987. Tamb\xc3\xa9 a l'any 1991 publica un dels seus treballs m\xc3\xa9s pol\xc3\xa8mics i importants, com \xc3\xa9s Feminine Endings: Music, gender and sexuality. Posteriorment va estar a la McGill University fins 1994. Mentrestant va compaginar les classes en altres centres com la University of California i Berkeley i en 1994 va esdevenir professora a la UCLA fins a l'any 2011 i a la Universitat d'Oslo de 2007 a 2012. \xc3\x89s aleshores quan passa a formar part de l'equip docent de la Case Western Reserve University fins a l'actualitat._NEWLINE_A m\xc3\xa9s de tota l'activitat acad\xc3\xa8mica, McClary tamb\xc3\xa9 ha presidit el Consell d'Administraci\xc3\xb3 del American Council of Learned Societies i ha estat present en els consells editorials de Signs, Perspectives de la Nova M\xc3\xbasica, Black Music Research Journal, Women and Music, ECHO, Musica Humana i Music and the Moving Image. Mentre era professora a Minneapolis, va escriure i va produir una pe\xc3\xa7a de teatre de m\xc3\xbasica, Susanna Does the Elders (1987). Del 2007 al 2010 va ocupar el c\xc3\xa0rrec de vicerector associat a l'Institut Internacional de la UCLA. Tamb\xc3\xa9 va rebre una Beca de la Fundaci\xc3\xb3 MacArthur el 1995."